

Protokol o hodnocení

kvalifikační práce

**Název bakalářské práce: EXPERIMENTÁLNÍ PROJEKT: Smír a svár**

**Práci předložil student: Michal KOŠKA**

**Studijní obor a specializace:**

Multimediální design, specializace Animovaná a interaktivní tvorba II

**Posudek oponenta práce**

**Práci hodnotil: MgA. Milan Mazúr**

1. **Cíl práce**

Ciel projektu Michal Koška splnil. V projekte chýba viacero možností odbornej literatúry, alebo z odkazmi na referencie.

1. **Stručný komentář hodnotitele**

Súčasný, aktivistický, vizuálny, multimediálný, smerujú k projektu z názvom EXPERIMENTÁLNÍ PROJEKT: Smír a svár. Nie len v súčasnom umení ale aj v spoločenskom dianí sú podobné projekty dôležité v otváraní a pokračovaní diskurzu, ktoré Michal Koška naznačuje. LGBTQ+, starostlivosť v rámci komunity alebo tých, na ktorých nám záleží si žiada nielen v podobe aktuálnosti a potrebného otvárania zmien napr. v stereotypoch. Téma, ktorá v globalizovanej spoločnosti sa otvárala hlavne v 90. rokoch 20. storočia napr. umelcami, ktorý skúmali sexuálnu orientáciu. Autori ako Robert Gober, Zoe Leonardová a iný, ktorý formou subjektívnej skúsenosti prekračovali formy umeleckej aktivity. Zároveň mohli byť aj dobrou formou na referencie v textových odkazoch na iné publikácie, ktoré mohol autor rozvíjať v textovej časti. Pokračujem v stopovaní projektu Michala Košku, v ktorej zaznievajú motívy pamäte, proces ako terapia, senzitivita, záujem o komunitu, premena, energia, otázka role, zmeny stereotypov alebo kritika inštitúcii. Tieto roviny považujem v súčasnom umení nie len aktuálne ale dôležité v otváraní problematík, ktoré v spoločnosti bohužiaľ sú stále prítomné. Ako diskriminácia, obmedzenie, alebo len nedostatočná empatia a otvorenosť. V súvislosti z traumami sa udáva v terapeutickom prostredí príklady ako znecitlivenie tela. Práve telo je médiom, pomocou, ktorého sa môžeme vyrovnať nie len z subjektívnymi bolesťami, ale dokážeme vytvoriť moment symbolickej premeny, až cez poukazovanie spoločenských otázok. V tejto súvislosti by som odkazoval na fragment projektu videa, v ktorom je zobrazený 3D model snímku hrudníku. Podľa slov autora odkazuje na traumatickú minulosť, ktorá predstavuje ako fragmentárna. Záznamy telesnosti kombinuje v zobrazovanej animácie v kombinácii s fotografiami, interaktivnými prvkami v pohyblivom obraze, ktorý je aktívnym participantom projektu. Nie sme len v pozadí, ale sme v prítomnosti, my sami aktívne prispievame (Interaktivitou) k zmene v samotnej inštalácii v ktorej vidíme obrat vizuálnej zmeny postavy. Znázornením, rituálnym prechodom alebo len vizuálnom premenou sme schopný prekonávať alebo transformovať. Identita, subjektívita a kritika verejných inštitúcií alebo zákonov napr. darovania krvi, ktoré autor reflektuje sú dôležitým presahom. Autor v texte naznačuje technické zmeny v plánovanej realizácii, ktoré stručne popisuje. Autor si zvolil zaujímavý vizuálne komponovanie viacerých mediálnych postupov a presahu do priestorovej inštalácie v rámci návrhu realizácie, čo považujem za progresívny postup v tvorbe, ktorú študent od začiatočnej fáze študent absolvoval a vytvoril autorský jazyk, ktorý považujem za veľmi zvládnutý a súčasný nie len vo formálnom spracovaní ale aj presahu globalizovanej spoločnosti.

1. **Vyjádření o plagiátorství**

V textovej časti som si nie vedomí plagiátu. V kontexte umenia môžeme odkazovať na príklady iných autorov vizuálnej podobnosti, ale nemôžem povedať že by dielo kopírovalo určitý konkrétny umelecký projekt.

1. **Navrhovaná známka a případný komentář**

**Výborně**

**Datum: 25. 5. 2023 Podpis: MgA. Milan Mazúr**